இருப்பு

இருப்பு நளாயினி பூக்கள் என்றான் ! அலங்கரிக்க முடிந்தது. ! மலர்கள் என்றான் ! இறைவனை அர்ச்சிக்க முடிந்தது ! பூவையர் என்றான் ! மலர்களை சூட முடிந்தது. ! மயில் என்றான் ! தோகை விரித்து ஆடும் தகுதி ! ஆண் மயிலுக்கானாலும் ! மழையை ரசித்து ஆடுவதை ! பார்க்க முடிந்தது. ! குயில் என்றான் ! கூவும் தகுதி ஆண் குயிலுக்கானாலும் ! அந்த இசையை ரசிக்க முடிந்தது. ! பெண்ணாக பிறந்ததனால் ! வெறும் ! ஏற்றுமதிப்பண்டமாகி ! வரவேற்பறையை அலங்கரிக்கும் ! காகிதப்பூக்களாக ! கண்களற்ற மயில்களாக ! காதற்ற குயில்களாக ! பூச்சாடியுள் ! வளர்க்கப்படும் செடிகளாக ! ஓ ! எம் வேர்கள் கிளைகள் கூட ! அப்பப்போ வெட்டப்படும். ! மண் தனதியல்பிழக்க ! புதிதாய் மாற்றப்படும். ! அப்போ கூட ! பல வேர்கள் அறுக்கப்படும். ! பன்னிரண்டு சென்ரிமீற்றர் ! இருபத்து நான்கு சென்ரிமீற்றர் என ! மாறுபட்ட சாடிகளில் வளர்க்கப்படுகிறோம். ! எம் வேர்கள் அதற்குள் உள்ள ! வளங்களை மட்டுமே உறிஞ்சி. ! சூரிய ஒளி இல்லைத்தான் ! ஆனாலும் கண்ணாடிகளுக் கூடாக ! வரும் சொற்ப ஒளி கொண்டு ! பச்சயத்தை தயாரித்து ! வாழத்தான் துடிக்கிறோம். ! ஆனாலும் பல பூச்சாடி மரங்கள் ! நீர் இன்றி மண்மாற்ற ஆள் இன்றி ! பச்சையம் தயாரிக்க வலுவின்றி ! பட்டுத்தான் போகின்றன. ! எங்கோ இரண்டொரு செடிகள் ! மட்டுமே உயர்ந்து வழர்வதற்காய் ! பனியிலும் ! வெய்யிலிலும் ! பூத்து காய்த்து ! கனிந்து ! இலையுதிர்த்து ! அத்தனை கால மாற்றத்திற்கும் ! ஈடு கொடுத்து ! தனதிருப்பை இழக்காது ! வாழ்ந்துகொண்டு தான் இருக்கின்றன. ! - நளாயினி தாமரைச்செல்வன் ! 9-12-2002